b'\n_START_ARTICLE_\nMe\xc5\xbeaparks\n_START_PARAGRAPH_\nMe\xc5\xbeaparks (nem\xc5\xa1ko Kaiserwald, rusko \xd0\x9c\xd0\xb5\xd0\xb6\xd0\xb0\xd0\xbf\xd0\xb0\xd1\x80\xd0\xba\xd1\x81) je soseska z istoimenskim parkom v severnem delu Rige, glavnega mesta Latvije._NEWLINE_Me\xc5\xbeaparks se nahaja na zahodni obali jezera \xc4\xb6\xc4\xab\xc5\xa1ezers. Ime v latvij\xc5\xa1\xc4\x8dini dobesedno pomeni \xc2\xbbgozdni park\xc2\xab.\n_START_SECTION_\nZgodovina\n_START_PARAGRAPH_\nPark z istim imenom je bil zgrajen v za\xc4\x8detku 20. stoletja in je bil prvotno poimenovan Kaiserwald. To je bilo eno izmed prvih parkovnih mest na svetu. V Parku je bilo zgrajenih veliko vil v slogu art nouveau. Tu je \xc5\xbeivel predvsem tedanji zgornji razred prebivalcev Rige._NEWLINE_Med II. Svetovno vojno (od marca 1943 do 13. oktobra 1944) je bilo v parku nacisti\xc4\x8dno koncentracijsko tabori\xc5\xa1\xc4\x8de, kjer so nacisti pomorili veliko \xc5\xa1tevilo Judov (okoli 18.000), Romov, komunistov in drugih nasprotnikov nacizma. Pod upravo tega tabori\xc5\xa1\xc4\x8da so spadala tudi druga manj\xc5\xa1a tabori\xc5\xa1\xc4\x8da v okolici Rige._NEWLINE_Med leti 1956 in 1997 je v parku delovala Ri\xc5\xa1ka otro\xc5\xa1ka \xc5\xbeeleznica v dol\xc5\xbeini 2,1 km in s tremi postajami. \xc5\xa0irina \xc5\xbeelezni\xc5\xa1kega tira je bila 0,75 m._NEWLINE_Danes se v Me\xc5\xbeaparksu v za\xc4\x8detku julija odvija vsakih pet let veliki Festival plesov in pesmi Latvije. V Me\xc5\xbeaparksu so tudi ri\xc5\xa1ki \xc5\xbeivalski vrt, velik zabavi\xc5\xa1\xc4\x8dni park ter adrenalinski park. Lokacija ob jezeru omogo\xc4\x8da razli\xc4\x8dne vodne aktivnosti, zaradi \xc4\x8desar je soseska s parkom izredno priljubljena med prebivalci Rige.'